b'\n_START_ARTICLE_\nBole\xc4\x8dina v kri\xc5\xbeu\n_START_SECTION_\nZnaki in simptomi\n_START_PARAGRAPH_\nObi\xc4\x8dajna razlaga za akutno bole\xc4\x8dino v kri\xc5\xbeu je, da do nje pride zaradi gibov, kot so dviganje, zasuk ali nagib naprej. Simptomi se lahko za\xc4\x8dnejo takoj po gibu ali pa se poka\xc5\xbeejo, ko se prebudimo naslednje jutro.  Simptome opisujejo kot ob\xc4\x8dutljivost na dolo\xc4\x8deni to\xc4\x8dki ali kot bole\xc4\x8dino, ki ni osredoto\xc4\x8dena. Lahko se poslab\xc5\xa1a zaradi kakega giba, kot je recimo dvig noge, ali pa zaradi dr\xc5\xbee, ko recimo stojimo ali pa sedimo.  Lahko je prisoten tako imenovani i\xc5\xa1ias, to je bole\xc4\x8dina, ki seva v smeri nog.  Do prve izku\xc5\xa1nje z akutno bole\xc4\x8dino v kri\xc5\xbeu pride obi\xc4\x8dajno v starosti med 20 in 40 let.  To je dostikrat prvi razlog za odraslo osebo, da obi\xc5\xa1\xc4\x8de zdravnika. Ponavljajo\xc4\x8de se epizode se pojavijo pri ve\xc4\x8d kot polovici ljudi pri tem so ponovne epizode na splo\xc5\xa1no bolj bole\xc4\x8de od prve. _NEWLINE_Skupaj z bole\xc4\x8dino v kri\xc5\xbeu se lahko pojavijo tudi druge te\xc5\xbeave. Kroni\xc4\x8dna bole\xc4\x8dina v kri\xc5\xbeu je povezana z nespe\xc4\x8dnostjo, dalj \xc4\x8dasa potrebujemo, da zaspimo, prihaja do motenj spanja, spanec se kraj\xc5\xa1a in je manj prijeten.  Poleg tega ve\xc4\x8dina ljudi s kroni\xc4\x8dno bole\xc4\x8dino kri\xc5\xbea ka\xc5\xbee znake depresije ali anksioznosti\n_START_SECTION_\nStrukture kri\xc5\xbea\n_START_PARAGRAPH_\nZa primere, ki jih obi\xc4\x8dajno zdravljenje ne izbolj\xc5\xa1a, so na voljo \xc5\xa1tevilne druge mo\xc5\xbenosti. Opioidi so lahko koristni, \xc4\x8de preprosta sredstva proti bole\xc4\x8dinam ne zado\xc5\xa1\xc4\x8dajo, vendar pa se na splo\xc5\xa1no zaradi stranskih u\xc4\x8dinkov ne priporo\xc4\x8dajo. Operacija je lahko koristna pri primerih kroni\xc4\x8dnih bole\xc4\x8din zaradi medvreten\xc4\x8dnih plo\xc5\xa1\xc4\x8dic in pri invalidnosti.  Operacija je lahko tudi koristna pri osebah s spinalno stenozo.  Za druge primere z nespecifi\xc4\x8dno bole\xc4\x8dino v kri\xc5\xbeu ni jasnih dokazov za koristnost. Bole\xc4\x8dina v kri\xc5\xbeu pogosto vpliva na razpolo\xc5\xbeenje, ki ga svetovanje in zdravila za depresijo lahko izbolj\xc5\xa1ajo. Poleg tega obstajajo \xc5\xa1tevilne terapije alternativne medicine, tako tehnika po Alexandru in zeli\xc5\xa1\xc4\x8dni pripomo\xc4\x8dki, vendar ni dovolj dokazov za priporo\xc4\x8dilo brez pomislekov.  Dokazi za kiroprakti\xc4\x8dno zdravljenje  in hrbteni\xc4\x8dno manipulacijo niso enotni. _NEWLINE_Mi\xc5\xa1ice vzdol\xc5\xbe hrbtne strani hrbtenice so pomembne za naravno dr\xc5\xbeo in stabilnost hrbtenice med \xc5\xa1tevilnimi vsakodnevnimi gibi kot je sedanje, vstajanje in hoja.  Problem pri teh mi\xc5\xa1icah ima pogosto vzrok v kroni\xc4\x8dni bole\xc4\x8dini v kri\xc5\xbeu, ki se ji prizadeti sku\xc5\xa1a izogniti z nepravilno dr\xc5\xbeo oziroma rabo hrbtnih mi\xc5\xa1ic. Te\xc5\xbeave s temi mi\xc5\xa1icami pogosto ostanejo, tudi potem, ko je bole\xc4\x8dina izgine, in so verjetno pomemben razlog za povratek bole\xc4\x8din.  Kot sestavni del fizioterapije se ljudem s kroni\xc4\x8dno bole\xc4\x8dino kri\xc5\xbeu sku\xc5\xa1a pomagati, da te mi\xc5\xa1ice pravilno uporabljajo. _NEWLINE_Medvreten\xc4\x8dni disk pa ima \xc5\xbeelatinasto jedro, ki ga obdaja vlaknast obro\xc4\x8d.  V normalnem, nepo\xc5\xa1kodovanem stanju, ve\xc4\x8dine diska obto\xc4\x8dila ne napajajo, ravno tako tudi ni o\xc5\xbeiv\xc4\x8den - krvi in \xe2\x80\x8b\xe2\x80\x8b\xc5\xbeivci potekajo izven diska. V notranjosti diska se nahajajo specializirane celice, ki lahko pre\xc5\xbeivijo brez neposredne prekrvavitve. S\xc4\x8dasoma diski izgubijo pro\xc5\xbenost in sposobnost absorbirati fizi\xc4\x8dne sile. To zmanj\xc5\xa1ana sposobnost obvladovati fizi\xc4\x8dne sile pove\xc4\x8duje pritisk na druge dele hrbtenice, s posledico, da se kite na hrbtenici odebelijo in da na vretencih pride do ko\xc5\xa1\xc4\x8denih izrastkov.  Zaradi tega je za hrbtenja\xc4\x8do in za \xc5\xbeiv\xc4\x8dne korenine na voljo manj prostora. \xc4\x8ce se disk zaradi po\xc5\xa1kodbe ali bolezni izrodi, se spremeni tudi njegova sestava: krvne \xc5\xbeile in \xc5\xbeivci lahko za\xc4\x8dnejo rasti v njegovo notranjost in iz diska iztisnjena snov lahko za\xc4\x8dne pritiskati neposredno na \xc5\xbeiv\xc4\x8dne korenine. Vsak od teh sprememb lahko povzro\xc4\x8di bole\xc4\x8dine v kri\xc5\xbeu.\n_START_SECTION_\nOb\xc4\x8dutek bole\xc4\x8dine\n_START_PARAGRAPH_\nBole\xc4\x8dina je obi\xc4\x8dajno neprijeten ob\xc4\x8dutek kot odgovor na dogodek, ki bodisi po\xc5\xa1koduje ali lahko po\xc5\xa1koduje tkiva v telesu. Obstajajo \xc5\xa1tirje glavni koraki v postopku, ki vodi do bole\xc4\x8dine: transdukcija, prenos, dojemanje in modulacija. \xc5\xbdiv\xc4\x8dne celice, ki zaznavajo bole\xc4\x8dino, imajo celi\xc4\x8dna telesa v hrbtnih ganglijih in vlaknih, ki te signale prena\xc5\xa1ajo v hrbtenja\xc4\x8do. Do ob\xc4\x8dutka bole\xc4\x8dine pride, ko dogodek, ki je vzrok za bole\xc4\x8dino, spro\xc5\xbei kon\xc4\x8dke ustreznih \xc4\x8dutnih \xc5\xbeiv\xc4\x8dnih celic. Ta vrsta celic pretvarja s transdukcijo dogodek v elektri\xc4\x8dni signal. Ve\xc4\x8d razli\xc4\x8dnih vrst \xc5\xbeiv\xc4\x8dnih vlaken skrbi za prenos elektri\xc4\x8dnega signala iz izvorne celice do posteriornega roga hrbtenja\xc4\x8de, od tam do mo\xc5\xbeganskega debla, nato pa iz mo\xc5\xbeganskega debla v razne dele mo\xc5\xbeganov, kot sta talamus in limbi\xc4\x8dni sistem. V mo\xc5\xbeganih se signali bole\xc4\x8dine obdelajo in med postopkom zaznave bole\xc4\x8dine ugnezdijo v njen kontekst.. Mo\xc5\xbegani lahko dodatno po\xc5\xa1iljanje \xc5\xbeiv\xc4\x8dnih impulzov modulirajo s tem, da zmanj\xc5\xa1ajo ali pove\xc4\x8dajo spro\xc5\xa1\xc4\x8danje nevrotransmiterjev. _NEWLINE_\xc4\x8cutila bole\xc4\x8dine in sistem za njeno obdelavo morda ne delujejo pravilno; prihaja do ob\xc4\x8dutka bole\xc4\x8dine, tudi kadar zunanji vzrok ne obstaja, lahko da pride do pretiranega signala za bole\xc4\x8dino iz obstoje\xc4\x8dega povoda ali do signala za bole\xc4\x8dino pri dogodku, ki obi\xc4\x8dajno ni bole\xc4\x8d. Poleg tega se lahko zgodi, da mehanizmi za modulacijo bole\xc4\x8dine ne delujejo pravilno. Ti pojavi prepletajo problematiko kroni\xc4\x8dne bole\xc4\x8dine.\n_START_SECTION_\nDiagnoza\n_START_PARAGRAPH_\nStruktura hrbta je zapletena, opisovanje bole\xc4\x8dine subjektivno in pod vplivom dru\xc5\xbebenih dejavnikov, tako da diagnoza bole\xc4\x8dine v kri\xc5\xbeu ni enostavna. \xc4\x8ceprav je bole\xc4\x8dina v kri\xc5\xbeu najbolj verjetno posledica te\xc5\xbeav z mi\xc5\xa1icami in sklepi, vendar je treba pri diagnozi izlo\xc4\x8diti nevrolo\xc5\xa1ke vzroke, tumor hrbtenice, zlom hrbtenice in oku\xc5\xbebe in drugo.\n_START_SECTION_\nRazvrstitev\n_START_PARAGRAPH_\nObstaja ve\xc4\x8d na\xc4\x8dinov, kako razvrstiti bole\xc4\x8dine v kri\xc5\xbeu in enotnega mnenja o najbolj\xc5\xa1i med njimi ni. Obstajajo tri splo\xc5\xa1ne vrste bole\xc4\x8din v kri\xc5\xbeu glede na njih vzrok: mehanske bole\xc4\x8dine v hrbtu (med drugim nespecifi\xc4\x8dne kostno-mi\xc5\xa1i\xc4\x8dne po\xc5\xa1kodbe, hernija diska, stisnjeni \xc5\xbeiv\xc4\x8dni koreni, degenerativna bolezen medvreten\xc4\x8dnih plo\xc5\xa1\xc4\x8dic ali sklepov,, in zlomljena vretenca, ne-mehanske bole\xc4\x8dine v hrbtu ( tumorji, vnetne bolezni, kot so spondiloartritis, in oku\xc5\xbebe), in bole\xc4\x8dina, ki izvira iz notranjih organov (vzroki so med drugim lahko kolika \xc5\xbeol\xc4\x8dnika, ledvi\xc4\x8dni kamni, oku\xc5\xbebe ledvic in anevrizma aorte). Mehanske te\xc5\xbeave ali problemi z okostjem in mi\xc5\xa1i\xc4\x8djem so vzrok ve\xc4\x8dini primerov (okoli 90% ali ve\xc4\x8d), ; med njimi pri ve\xc4\x8dini (okoli 75%) ni mogo\xc4\x8de ugotoviti jasnega vzroka, razen zaklju\xc4\x8dka, da gre za pretegnjene mi\xc5\xa1ice ali kite.  Redko so bole\xc4\x8dine v kri\xc5\xbeu posledica sistemskih ali psihi\xc4\x8dnih problemov, kot so na primer fibromialgija in somatoformne motnje. _NEWLINE_Bole\xc4\x8dina v kri\xc5\xbeu se lahko razvrsti na podlagi znakov in simptomov. Difuzna bole\xc4\x8dina, ki se ob gibanju ne spreminja in ki je lokalizirana na spodnjem delu hrbta, ne da bi se \xc5\xa1irila preko zadnjice, se razvr\xc5\xa1\xc4\x8da v najbolj pogost razred, to je med nespecifi\xc4\x8dne bole\xc4\x8dine. Bole\xc4\x8dina, ki iz\xc5\xbeareva navzdol po nogi pod koleno, samo na eni (pri herniji diska), ali pa na obeh straneh (\xc4\x8de gre za spinalno stenozo), in katere jakost se spreminja kot odziv na dolo\xc4\x8dene lege ali gibe, je radikularnega tipa in predstavlja do 7\xc2\xa0% primerov. Bole\xc4\x8dina, ki jo spremljajo rde\xc4\x8de zastave, kot so travma, povi\xc5\xa1ana telesna temperatura, zgodovina raka ali ob\xc4\x8dutna \xc5\xa1ibkost mi\xc5\xa1ic, je znak za resnej\xc5\xa1i vzrok in spada med primere, ki potrebujejo nujno ali in posebno pomo\xc4\x8d zdravnika. _NEWLINE_Simptomi so lahko razvr\xc5\xa1\xc4\x8deni tudi po trajanju, in sicer med akutne, subkroni\xc4\x8dne (znane tudi kot sub-akutne) ali kroni\xc4\x8dne. O tem, kako se te tipi po dol\xc5\xbeini trajanja razlikujejo, se mnenja razhajajo; na splo\xc5\xa1no je bole\xc4\x8dina, ki traja manj kot \xc5\xa1est tednov, razvr\xc5\xa1\xc4\x8dena kot akutna, bole\xc4\x8dina, ki traja \xc5\xa1est do dvanajst tednov, je subkroni\xc4\x8dna, in bole\xc4\x8dina, ki traja dlje kot dvanajst tednov, je kroni\xc4\x8dna. Metoda obravnavanja bole\xc4\x8din in nadaljnja napoved se lahko s \xc4\x8dasom spreminjata, odvisno od trajanja simptomov.\n_START_SECTION_\nTesti\n_START_PARAGRAPH_\nSlikanje je indicirano, \xc4\x8de obstajajo rde\xc4\x8de zastave, \xc4\x8de obstajajo nevrolo\xc5\xa1ki simptomi, ki ne ponehajo, in \xc4\x8de bole\xc4\x8dina vztraja ali pa se slab\xc5\xa1a.  Slikanje (ali MRI ali CT) je zlasti priporo\xc4\x8dljivo, kadar se sumi na raka, oku\xc5\xbebo, ali sindrom cauda equina. MRI je nekoliko bolj\xc5\xa1i kot C, kadar gre za bolezni diska; obe metodi sta enako uporabni za diagnozo spinalne stenoze. Koristnih je le nekaj telesnih diagnosti\xc4\x8dnih testov. Test z dvigom izravnane noge je skoraj vedno pozitiven pri herniji diska. Lumbarna provokativna diskografija lahko pri pacientih s kroni\xc4\x8dno visoko stopnjo bole\xc4\x8din v kri\xc5\xbeu uspe\xc5\xa1no ugotovi, kateri od diskov bole\xc4\x8dine povzro\xc4\x8da. Podobno je s terapevtskimi postopki, kot je blokiranje \xc5\xbeivcev, dolo\xc4\x8diti natan\xc4\x8dno vir bole\xc4\x8dine. Nekateri dokazi podpirajo uporabo injekcij v prizadeta podro\xc4\x8dja (v \xc4\x8dela sklepov ali kri\xc5\xbenico, transforminalno epiduralno) za diagnosti\xc4\x8dne namene. Ve\xc4\x8dina drugih fizi\xc4\x8dnih testov, kot je ocenjevanje skolioze, mi\xc5\xa1i\xc4\x8dne oslabelosti ali zakrnelosti ter oslabljenih refleksov, je malo koristna. _NEWLINE_Te\xc5\xbeave zaradi bole\xc4\x8dine v kri\xc5\xbeu so eden od najpogostej\xc5\xa1ih razlogov za obisk pri zdravniku.  Bole\xc4\x8dina, ki je dotlej trajala le nekaj tednov, bo verjetno izginila sama od sebe. \xc4\x8ce torej anamneza prizadete osebe in telesni pregled ne ka\xc5\xbeeta, da bi vzrok te\xc5\xbeavam bila konkretna bolezen, medicinska zdru\xc5\xbeenja slikanje (rentgen, CT skeniranje, MRI) odsvetujejo. Posamezniki morda si te vrste teste \xc5\xbeelijo, vendar gre. kadar so odsotne rde\xc4\x8de zastave,  za nekoristne in nepotrebne zdravstvene storitve.  Rutinsko slikanje pove\xc4\x8duje stro\xc5\xa1ke in je povezano z ve\xc4\x8djo verjetnostjo za nekoristne operacije;  pri tem uporabljeno sevanje lahko posamezniku \xc5\xa1kodi. Slikanje odkrije vzrok za problem odkrije v manj kot 1\xc2\xa0% (enem odstotku) primerov. Poleg tega lahko odkrije nedol\xc5\xbene nepravilnosti, ki ljudem povzro\xc4\x8dijo skrbi in \xc5\xbeeljo po nadaljnjih nekoristnih testih. Kljub temu pa je pri zavarovancih Medicare ZDA \xc5\xa1tevilo slikanj kri\xc5\xbea z MRI med 1994 in 2006 poraslo za ve\xc4\x8d kot trikrat.\n_START_SECTION_\nPrepre\xc4\x8devanje\n_START_PARAGRAPH_\nU\xc4\x8dinkovitih metod za prepre\xc4\x8devanje bole\xc4\x8dine v kri\xc5\xbeu \xc5\xa1e ni uspelo razviti. Telovadba je verjetno u\xc4\x8dinkovita pri prepre\xc4\x8devanju ponovitev pri ljudeh z bole\xc4\x8dino, ki je trajala ve\xc4\x8d kot \xc5\xa1est tednov.  Srednje trdi vlo\xc5\xbeki so za kroni\xc4\x8dno bole\xc4\x8dino koristnej\xc5\xa1i kot so trde vzmetnice. Da je pas za hrbet koristen oziroma da prepre\xc4\x8duje bole\xc4\x8dine v kri\xc5\xbeu, prakti\xc4\x8dno ni dokazov; mogo\xc4\x8de je prav toliko koristno, kot \xc4\x8de se ljudem pojasni, kako se pravilno dviguje te\xc5\xbeke predmete. Vlo\xc5\xbeki v \xc4\x8devljih bole\xc4\x8din v kri\xc5\xbeu ne pomagajo prepre\xc4\x8diti.\n_START_SECTION_\nObvladovanje\n_START_PARAGRAPH_\nKako ravnati z bole\xc4\x8dino v kri\xc5\xbeu, je odvisno od tega, katera od treh splo\xc5\xa1nih kategorij ji je vzrok: ali gre za mehanske ali za ne-mehanske vzroke ali za preneseno bole\xc4\x8dino. Za akutno bole\xc4\x8dino, ki povzro\xc4\x8da samo blage do zmerne te\xc5\xbeave, so cilji obnoviti normalno delovanje, vrniti posameznika na delo in zmanj\xc5\xa1ati bole\xc4\x8dine. Obi\xc4\x8dajno ne gre za resen problem, izzveni, ne da bi bilo treba zanj kaj veliko skrbeti; pri okrevanju pomaga, \xc4\x8de se prizadeti po svojih mo\xc4\x8deh sku\xc5\xa1a \xc4\x8dim prej, v mejah bole\xc4\x8dine, lotiti svojih normalnih dejavnosti. \xc4\x8ce se prizadetemu pri tem pojasni to ozadje, se bo la\xc5\xbee spoprijel s te\xc5\xbeavo in hitreje okreval. Osebam s pod-kroni\xc4\x8dnimi ali kroni\xc4\x8dnimi bole\xc4\x8dinami lahko pomagajo okrevati multidisciplinarni programi zdravljenja.\n_START_SECTION_\nFizi\xc4\x8dno obvladovanje\n_START_PARAGRAPH_\nPriporo\xc4\x8da se pove\xc4\x8dati splo\xc5\xa1no telesno dejavnost, vendar njen vpliv na bole\xc4\x8dino ali invalidnost, kadar gre za epizode akutne bole\xc4\x8dine, ni \xc4\x8disto jasen.  Za akutno bole\xc4\x8dino obstajajo dokazi (nizke do srednje kakovosti), da hoja koristi. Zdravljenje po metodi McKenzie je pri ponavljajo\xc4\x8dih se akutno bole\xc4\x8dino v kri\xc5\xbeu do neke mere u\xc4\x8dinkovita, vendar njene koristi kratkoro\xc4\x8dno zgleda niso pomembne.  Obstajajo (nezadostni) dokazi, ki podpirajo uporabo terapije s toploto pri akutni in pod-kroni\xc4\x8dni bole\xc4\x8dini v kri\xc5\xbeu, vendar je za koristnost tako toplotne kot tudi hladilne terapije pri kroni\xc4\x8dni bole\xc4\x8dini malo dokazov. \xc5\xa0ibki dokazi ka\xc5\xbeejo, da bi pasovi za hrbet zmanj\xc5\xa1ajo \xc5\xa1tevilo izpadlih delovnih dni, vendar ne ka\xc5\xbee, da bi pomagali pri bole\xc4\x8dini. Ultrazvok in terapija z udarnimi valovi sta zdi se neu\xc4\x8dinkoviti in zato nista priporo\xc4\x8dljivi.  _NEWLINE_Terapija s telovadbo uspe\xc5\xa1no zmanj\xc5\xa1uje bole\xc4\x8dine in izbolj\xc5\xa1uje funkcijo pri kroni\xc4\x8dnih bole\xc4\x8dinah v kri\xc5\xbeu. Zdi se tudi, da zmanj\xc5\xa1uje verjetnost za ponovitve za najmanj \xc5\xa1est mesecev po zaklju\xc4\x8dku programa in izbolj\xc5\xa1a dolgoro\xc4\x8dno funkcijo. Za to, da je ena vrsta telovadbe bolj u\xc4\x8dinkovitej\xc5\xa1a od drugih, ni dokazov. Tehnika po Alexandru je zdi se koristna pri kroni\xc4\x8dnih bole\xc4\x8dinah v hrbtu,; prvi rezultati ka\xc5\xbeejo, da je joga lahko da koristna. Za transkutano elektri\xc4\x8dno stimulacijo \xc5\xbeivcev (TENS) je ugotovljeno, da pri kroni\xc4\x8dni bole\xc4\x8dini v kri\xc5\xbeu ne u\xc4\x8dinkuje. Dokazi za uporabo obutve z vlo\xc5\xbeki kot mo\xc5\xbenosti za zdravljenje niso prepri\xc4\x8dljivi. Stimulacija perifernega \xc5\xbeivca je minimalno invaziven postopek, lahko da koristen v primerih,, ko se kroni\xc4\x8dna bole\xc4\x8dina v kri\xc5\xbeu ne odziva na druge ukrepe; dokazi, ki metodo podpirajo, niso jasni, poleg tega metoda ne u\xc4\x8dinkuje pri bole\xc4\x8dini, ki iz\xc5\xbeareva v nogo.\n_START_SECTION_\nZdravila\n_START_PARAGRAPH_\nBole\xc4\x8dine v kri\xc5\xbeu se pogosto zdravijo z zdravili, v obdobju, ko so prizadetemu koristna. Ob prvi epizodi bole\xc4\x8din v kri\xc5\xbeu se upa, da bo pri\xc5\xa1lo do popolne ozdravitve; \xc4\x8de pa te\xc5\xbeave postanejo kroni\xc4\x8dne, se lahko namen zdravil spremeni v laj\xc5\xa1anje bole\xc4\x8din in ohranitev \xc4\x8dim ve\xc4\x8d telesnih funkcij. Zdravila proti bole\xc4\x8dinam, so le delno u\xc4\x8dinkovita, tako da stvarnost lahko da ne ustreza pri\xc4\x8dakovanjem, posledica pa je lahko zmanj\xc5\xa1ano zadovoljstvo. _NEWLINE_Zdravilo, ki se obi\xc4\x8dajno priporo\xc4\x8da kot prvo, je paracetamol (acetaminofen) ali pa eno od nesteroidnih protivnetnih zdravil (NSAIDov) -vendar ne aspirin, in to je za ve\xc4\x8dino ljudi dovolj. Standardni odmerki paracetamola so zelo varni; vendar pa visoki odmerki lahko povzro\xc4\x8dijo te\xc5\xbeave z jetri, in zelo visoki odmerki so lahko usodni. Nesteroidna protivnetna zdravila so pri akutnih epizodah u\xc4\x8dinkovitej\xc5\xa1a od paracetamola; predstavljajo pa ve\xc4\x8dje tveganje za pojav ne\xc5\xbeelenih u\xc4\x8dinkov, kot so odpoved ledvic, pepti\xc4\x8dna razjeda in morda te\xc5\xbeave s srcem. Zato so nesteroidna protivnetna zdravila uvr\xc5\xa1\xc4\x8dena na drugo mesto, priporo\xc4\x8dajo se le v primeru, ko prvoubr\xc5\xa1\xc4\x8deni paracetamol ne pomaga. NSAIDi so na voljo v razli\xc4\x8dnih razredih; ni dokazov za to, da so COX-2 inhibitorji bolj uspe\xc5\xa1ni kot druga nesteroidna protivnetna zdravila. Z vidika varnosti je naproksen lahko da najbolj\xc5\xa1i. Pregledni \xc4\x8dlanek iz leta 2015 ni ugotovil kakih posebni koristi paracetamola. Sredstva za spro\xc5\xa1\xc4\x8danje mi\xc5\xa1ic so lahko koristna. _NEWLINE_\xc4\x8ce bole\xc4\x8dini \xc5\xa1e vedno ni ustrezno pomagano, lahko pridejo kratkotrajno prav [opioid]]i kot na primer morfij. Ta zdravila predstavljajo tveganje zaradi nevarnosti zasvojenosti, imajo lahko negativne interakcije z drugimi zdravili in ve\xc4\x8dje tveganje za pojav ne\xc5\xbeelenih u\xc4\x8dinkov, kot so omoti\xc4\x8dnost, slabost in zaprtje. Opioidi so lahko da primerni za kratkoro\xc4\x8dno laj\xc5\xa1anje hude in akutne bole\xc4\x8dine, ki povzro\xc4\x8da velike te\xc5\xbeave. Zdru\xc5\xbeenja specialistov odsvetujejo splo\xc5\xa1no dolgoro\xc4\x8dno uporabo opioidov za kroni\xc4\x8dne bole\xc4\x8dine v kri\xc5\xbeu.   _NEWLINE_Za starej\xc5\xa1e ljudi s kroni\xc4\x8dno bole\xc4\x8dino se opioidi lahko uporabljajo, \xc4\x8de nesteroidna protivnetna zdravila predstavljajo preveliko tveganje, na primer kadar imajo prizadeti sladkorno bolezen, \xc5\xbeelod\xc4\x8dne ali sr\xc4\x8dne te\xc5\xbeave. Lahko so tudi koristni za izbrano skupino ljudi z nevropatsko bole\xc4\x8dino. _NEWLINE_Antidepresivi so lahko u\xc4\x8dinkoviti pri zdravljenju kroni\xc4\x8dne bole\xc4\x8dine, povezane s simptomi depresije, vendar pa je pri njih prisotna nevarnost ne\xc5\xbeelenih u\xc4\x8dinkov.  \xc4\x8ceprav se gabapentin in karbamazepin, drogi proti epilepti\xc4\x8dnim napadom, v\xc4\x8dasih uporabljata za kroni\xc4\x8dne bole\xc4\x8dine v kri\xc5\xbeu in lahko laj\xc5\xa1ata ishiati\xc4\x8dne bole\xc4\x8dine, za njiju uporabo ni dovolj dokazov. Za sistemske peroralne steroide ni dokazov, da bi pri bole\xc4\x8dinah v kri\xc5\xbeu pomagali.  Kot je ugotovljeno, injekcije v sklepe in steroidne injekcije v vretenca niso u\xc4\x8dinkovite, \xc4\x8de gre za obstojne, ne-utripajo\xc4\x8de bole\xc4\x8dine; lahko pa pridejo v po\xc5\xa1tev pri vztrajni ishiati\xc4\x8dni bole\xc4\x8dini. Epiduralne kortikosteroidne injekcije pomagajo z rahlo in vpra\xc5\xa1ljivo kratkoro\xc4\x8dno izbolj\xc5\xa1ave pri osebah z i\xc5\xa1iasom, vendar so brez dolgoro\xc4\x8dnih koristi. Obstajajo tudi pomisleki zaradi mo\xc5\xbenih stranskih u\xc4\x8dinkov.\n_START_SECTION_\nKirurgija\n_START_PARAGRAPH_\nOperacija lahko koristi pri herniji diska, ki povzro\xc4\x8da precej\xc5\xa1nje v nogo iz\xc5\xbearevajo\xc4\x8de bole\xc4\x8dine, \xc5\xa1ibkost v nogah, te\xc5\xbeave z mehurjem, ali izgubo nadzora \xc4\x8drevesja. Lahko je tudi koristna, kadar je vzrok za bole\xc4\x8dine spinalna stenoza. \xc4\x8ce teh problemov ni, za koristnost operacije ni jasnih dokazov. _NEWLINE_Diskektomija (delna odstranitev diska, ki povzro\xc4\x8da bole\xc4\x8dine v nogi), lahko olaj\xc5\xa1a bole\xc4\x8dine hitreje kot ne-kirur\xc5\xa1ko zdravljenje. Diskektomija ima bolj\xc5\xa1e rezultate po enem letu, vendar ne po \xc5\xa1tirih do desetih letih. Da manj invazivna mikro diskektomija pride do druga\xc4\x8dnega rezultata kot navadna oblika operacije, ni dokazano. Za ve\xc4\x8dino drugih stanj ni dovolj dokazov, ki bi podpirali odlo\xc4\x8ditev za kirur\xc5\xa1ki poseg. Kak\xc5\xa1en je dolgoro\xc4\x8dni u\xc4\x8dinek kirurgije na degenerativne bolezni medvreten\xc4\x8dnih plo\xc5\xa1\xc4\x8dic, ni jasno. Manj invazivne kirur\xc5\xa1ke mo\xc5\xbenosti so skraj\xc5\xa1ale \xc4\x8das do ozdravljenja, vendar dokazi o njih u\xc4\x8dinkovitosti ne zado\xc5\xa1\xc4\x8dajo. _NEWLINE_Za prizadete, pri katerih so zaradi degeneracije diska bole\xc4\x8dine lokalizirane na spodnjem delu hrbta, zanesljivi dokazi podpirajo mnenje, da je spinalna fuzija enakovredna intenzivni fizioterapiji in nekoliko bolj\xc5\xa1a kot so ne-kirur\xc5\xa1ki ukrepi nizke intenzivnosti. Fuzija lahko da pride v po\xc5\xa1tev pri bole\xc4\x8dini v kri\xc5\xbeu zaradi premaknjenih vretenc (istmi\xc4\x8dna spondilolisteza), ki je s konservativnim zdravljenjem ne izgine, \xc4\x8deprav ima le malo pacientov s spinalno fuzijo dobre izku\xc5\xa1nje. Za fuzijo je na voljo ve\xc4\x8d razli\xc4\x8dnih kirur\xc5\xa1kih posegov, vendar ni jasnega dokaza, da je ena med njimi bolj\xc5\xa1a od drugih. Vstavljanje vsadkov v hrbtenico pri fuziji pove\xc4\x8da tveganje, vendar dodatnega izbolj\xc5\xa1anja bole\xc4\x8dine ali funkcije ne zagotavlja.\n_START_SECTION_\nAlternativna medicina\n_START_PARAGRAPH_\nNi jasno, ali kiropraktika ali spinalna manipulacija (SMT) stanje pri ljudeh z bole\xc4\x8dino v kri\xc5\xbeu izbolj\xc5\xa1ujeta bolj ali manj, kot pa druge oblike zdravljenja. Nekateri pregledni \xc4\x8dlanki ugotavljajo, da SMT vodi do enakih ali bolj\xc5\xa1ih izbolj\xc5\xa1anj v bole\xc4\x8dini in funkciji (tako kratkoro\xc4\x8dno, kot srednje- in dolgoro\xc4\x8dno) kot drugi pogosto uporabljenih posegi;  po drugih ocenah metoda pri zmanj\xc5\xa1evanju bole\xc4\x8dine ni bolj u\xc4\x8dinkovita kot inertne intervencije, placebo manipulacije ali druga zdravljenja; njih zaklju\xc4\x8dek je, da kombiniranje SMT z drugimi na\xc4\x8dini zdravljenja rezultatov ne izbolj\xc5\xa1a.  Nacionalne smernice pridejo do razli\xc4\x8dnih zaklju\xc4\x8dkov, nekatere spinalne manipulacije ne priporo\xc4\x8dajo, za nekatere je opcionalna, nekatere pa priporo\xc4\x8dajo kratek te\xc4\x8daj za osebe, katerih stanje se z drugimi na\xc4\x8dini zdravljenja ne izbolj\xc5\xa1a. Za manipulacijo pod anestezijo ali z medicinsko podporo ni dovolj dokazov, da bi metodo lahko zanesljivo priporo\xc4\x8dili. _NEWLINE_Akupunktura ni bolj\xc5\xa1a od placeba, obi\xc4\x8dajnega zdravljenja bole\xc4\x8din ali akupunkture za nespecifi\xc4\x8dne akutne ali pod-kroni\xc4\x8dne bole\xc4\x8dine. Za osebe, ki imajo kroni\xc4\x8dne bole\xc4\x8dine, izbolj\xc5\xa1uje bole\xc4\x8dino malo ve\xc4\x8d, kot \xc4\x8de se stanje sploh ne zdravi, in pribli\xc5\xbeno enako, \xc4\x8de se zdravi z zdravili, pri invalidnosti pa ne pomaga. To olaj\xc5\xa1anje bole\xc4\x8dine je prisotno samo takoj po obravnavi, kasneje pa ne ve\xc4\x8d. Akupunktura je lahko razumen poizkus pri osebah s kroni\xc4\x8dno bole\xc4\x8dino, ki se ne odziva na druge oblike zdravljenja, kot so konservativno zdravljenje in zdravila.  \xc4\x8ceprav masa\xc5\xbea zgleda ne pomaga veliko pri akutnih bole\xc4\x8dinah v kri\xc5\xbeu, lahko pomaga tistim s subkroni\xc4\x8dnimi in kroni\xc4\x8dnimi bole\xc4\x8dinami, \xc5\xa1e posebej v kombinaciji s fizi\xc4\x8dnimi vajami in izobra\xc5\xbeevanjem. Predhodni dokazi ka\xc5\xbeejo, da lahko akupunktura in masa\xc5\xbea pomagata bolj kot samo masa\xc5\xbea. _NEWLINE_Za proloterapijo - vbrizgavanje raztopine v hrbtne sklepe, da pride do vnetja in s tem zdravilnega odziva telesa - ni ugotovljeno, da u\xc4\x8dinkuje sama po sebi, lahko pa je v pomo\xc4\x8d, \xc4\x8de se kombinira s kako drugo terapijo. Neurorefleksotherapija, pri kateri se tik pod ko\xc5\xbeo u\xc5\xa1es in hrbta vsadijo majhni kovinski delci, zgleda u\xc4\x8dinkovito zmanj\xc5\xa1uje bole\xc4\x8dine v kri\xc5\xbeu in izbolj\xc5\xa1uje funkcijo, vendar je \xc5\xa1tevilo dokazov, ki metodo podpirajo, omejeno.  Zeli\xc5\xa1\xc4\x8dna zdravljenja (vra\xc5\xbeji krempelj in bela vrba) lahko zmanj\xc5\xa1ajo \xc5\xa1tevilo prizadetih, ki poro\xc4\x8dajo o visoki ravni bole\xc4\x8dine; vendar pa za tiste, ki so jemali sredstva proti bole\xc4\x8dinam, ta razlika ni pomembna. Za capsicum - v obliki gela ali obloge - je bilo ugotovljeno, da zmanj\xc5\xa1a bole\xc4\x8dino in izbolj\xc5\xa1uje funkcijo. _NEWLINE_Vedenjska terapija je lahko koristna za kroni\xc4\x8dno bole\xc4\x8dino. Na voljo je ve\xc4\x8d oblik: operantno kondicioniranje zmanj\xc5\xa1uje neza\xc5\xbeelena in pove\xc4\x8duje za\xc5\xbeelena vedenja; kognitivna vedenjska terapija pomaga ljudem prepoznati in popraviti negativno razmi\xc5\xa1ljanje in vedenje; kondicioniranje odgovora lahko popravi fiziolo\xc5\xa1ki odziv posameznika na bole\xc4\x8dino.  Ponudniki zdravstvenih storitev lahko razvijejo celostni program vedenjskih terapij. Ni dokon\xc4\x8dnih dokazov za to, da zmanj\xc5\xa1anje stresa na osnovi \xc4\x8duje\xc4\x8dnost zmanj\xc5\xa1uje raven kroni\xc4\x8dnih bole\xc4\x8din v hrbtu ali z njimi zvezano invalidnost, \xc4\x8deprav bi zgleda lahko bilo pomagalo se bolje soo\xc4\x8diti z obstoje\xc4\x8dimi bole\xc4\x8dinami.\n_START_SECTION_\nNapoved\n_START_PARAGRAPH_\nNa splo\xc5\xa1no je napoved za akutno bole\xc4\x8dino v kri\xc5\xbeu pozitivna. Bole\xc4\x8dina in invalidnost se po navadi ob\xc4\x8dutno izbolj\xc5\xa1ata v prvih \xc5\xa1estih tednih, o popolnem okrevanju poro\xc4\x8dajo v 40 do 90\xc2\xa0% primerov. Pri osebah, ki \xc5\xa1e vedno ka\xc5\xbeejo simptome po \xc5\xa1estih tednih, je izbolj\xc5\xa1anje na splo\xc5\xa1no po\xc4\x8dasnej\xc5\xa1e, in po enem letu le \xc5\xa1e malo opazno. Po enem letu so ravni bole\xc4\x8dine in invalidnosti pri ve\xc4\x8dini ljudi nizke do minimalne. Stiska, predhodna bole\xc4\x8dina v kri\xc5\xbeu in zadovoljstvo pri delu so najpomembnej\xc5\xa1i dejavniki, ki po epizodi akutne bole\xc4\x8dine vplivajo na izid. Nekatere psiholo\xc5\xa1ke te\xc5\xbeave, kot sta depresija ali potrtost zaradi izgube zaposlitve, lahko podalj\xc5\xa1ajo epizode bole\xc4\x8dine v kri\xc5\xbeu. Po prvi epizodi se bole\xc4\x8dine v kri\xc5\xbeu pojavijo pri ve\xc4\x8d kot polovici ljudi. _NEWLINE_Za trdovratno bole\xc4\x8dino v kri\xc5\xbeu je kratkoro\xc4\x8dni izid ravno tako pozitiven, z izbolj\xc5\xa1anjem v prvih \xc5\xa1estih tednih, vendar zelo malo izbolj\xc5\xa1anja po tem. Po enem letu imajo bolniki s kroni\xc4\x8dno bole\xc4\x8dino v kri\xc5\xbeu obi\xc4\x8dajno \xc5\xa1e naprej zmerne bole\xc4\x8dine in invalidnost. Ljudje z ve\xc4\x8djim tveganjem za dolgotrajno invalidnost so med drugim osebe, ki so manj spretne v reakcijah na nove situacije in ki se bojijo dejavnosti (2,5-krat bolj verjetno, da imajo slabe rezultate po enem letu), osebe, ki se slabo spopadajo z bole\xc4\x8dino, funkcionalno ovirane osebe, osebe slabega splo\xc5\xa1nega zdravja ali z znatno psihiatri\xc4\x8dno ali psiholo\xc5\xa1ko komponento v bole\xc4\x8dini (t. i. znaki Waddella).\n_START_SECTION_\nEpidemiologija\n_START_PARAGRAPH_\nBole\xc4\x8dina v kri\xc5\xbeu, ki traja vsaj en dan in pri tem omejuje dejavnost, je pogosten problem. V svetovnem merilu ima okoli 40\xc2\xa0% ljudi enkrat v svojem \xc5\xbeivljenju probleme z bole\xc4\x8dino v kri\xc5\xbeu, v razvitem svetu celo do 80\xc2\xa0%. Pribli\xc5\xbeno 9 do 12% ljudi (632 milijonov) ima v danem trenutku bole\xc4\x8dine v kri\xc5\xbeu, in skoraj \xc4\x8detrtina (23,2%) med njimi poro\xc4\x8da, da so jih imeli v obdobju enega meseca.  Te\xc5\xbeava se najpogosteje pojavi v starosti med 20 in 40 let. Bole\xc4\x8dina v kri\xc5\xbeu je pogostej\xc5\xa1a pri ljudeh, starih 40 \xc2\xa0\xe2\x80\x93  80 \xc2\xa0 let; skupno \xc5\xa1tevilo prizadetih se bo po pri\xc4\x8dakovanju pove\xc4\x8devalo s staranjem prebivalstva. _NEWLINE_Ali je verjetnost za bole\xc4\x8dine v kri\xc5\xbeu med \xc5\xbeenskami in mo\xc5\xa1kimi razli\xc4\x8dna, ni jasno.  Pregledni \xc4\x8dlanek leta 2012. poro\xc4\x8da o 9,6\xc2\xa0% pri mo\xc5\xa1kih in 8,7\xc2\xa0% pri \xc5\xbeenskah. Drug pregled it leta 2012 ugotavlja vi\xc5\xa1jo stopnjo pri \xc5\xbeenskah kot pri mo\xc5\xa1kih, po mnenju recenzentov morda zaradi ve\xc4\x8dje ravni bole\xc4\x8dine pri \xc5\xbeenskah zaradi osteoporoze, menstruacije in nose\xc4\x8dnostjo, ali morda zato, ker so \xc5\xbeenske bolj kot mo\xc5\xa1ki pripravljene govoriti o bole\xc4\x8dini. Ocenjuje se, da 70\xc2\xa0% \xc5\xbeensk izkusi bole\xc4\x8dine v hrbtu med nose\xc4\x8dnostjo, pri \xc4\x8demer se raven med nose\xc4\x8dnostjo vi\xc5\xa1a. Aktivni kadilci - in \xc5\xa1e posebej mladostniki - imajo bolj verjetno bole\xc4\x8dine v kri\xc5\xbeu kot biv\xc5\xa1i kadilci in za biv\xc5\xa1e kadilce je bolj verjetno, da imajo bole\xc4\x8dine v kri\xc5\xbeu, kot pa za ljudi, ki niso nikoli kadili.\n_START_SECTION_\nZgodovina\n_START_PARAGRAPH_\nBole\xc4\x8dine v kri\xc5\xbeu poznajo ljudje najmanj od bronaste dobe dalje.. Najstarej\xc5\xa1a znana kirur\xc5\xa1ka razprava - Papirus Edwin Smith, izvira iz okoli 1500 pred na\xc5\xa1im \xc5\xa1tetjem - opisuje diagnosti\xc4\x8dni test in zdravljenje nategnjenih vretenc. Hipokrat (c. 460 \xe2\x80\x93. 370 pred na\xc5\xa1im \xc5\xa1tetjem) je prvi uporabil izraz i\xc5\xa1ias in bole\xc4\x8dine v kri\xc5\xbeu; Galen (deloval od srede do konca drugega stoletja) je pojem teh bole\xc4\x8din dokaj natan\xc4\x8dno opisal. Zdravniki do konca prvega tiso\xc4\x8dletja hrbta niso sku\xc5\xa1ali operirati, temve\xc4\x8d so priporo\xc4\x8dili prizadetim, da potrpijo in po\xc4\x8dakajo. Skozi Srednji vek so bole\xc4\x8dine v kri\xc5\xbeu zdravili v skladu s splo\xc5\xa1nim prepri\xc4\x8danjem, da jih povzro\xc4\x8dajo duhovi. _NEWLINE_Na za\xc4\x8detku 20. stoletja so zdravniki mislili, da je bole\xc4\x8dina v kri\xc5\xbeu posledica vnetja ali po\xc5\xa1kodbe \xc5\xbeivcev, tako da se nevralgija in vnetje \xc5\xbeivcev pogosto omenjata v medicinski literaturi tistega \xc4\x8dasa. Priljubljenost teh predlaganih vzrokov se je v 20. stoletju zmanj\xc5\xa1ala. V za\xc4\x8detku 20. stoletja je ameri\xc5\xa1ki nevrokirurg Harvey Williams Cushing pove\xc4\x8dal sprejemljivost kirur\xc5\xa1kih posegov za bole\xc4\x8dine v kri\xc5\xbeu. V letih 1920 in 1930 so se pojavile nove teorije za vzrok bole\xc4\x8din, zdravniki so predlagali kombinacijo motenj \xc5\xbeiv\xc4\x8dnega sistema in psihi\xc4\x8dnih motnj, kot so \xc5\xa1ibki \xc5\xbeivci (nevrastenija) in \xc5\xbeenska histerija. Mi\xc5\xa1i\xc4\x8dni revmatizem (dandanes pod imenom fibromialgija) se je tudi omenjal vse bolj pogosteje. _NEWLINE_Nove tehnologije, kot je rentgen, so dale zdravnikom nova diagnosti\xc4\x8dna orodja, ki so v nekaterih primerih lahko pokazale, da je vzrok bole\xc4\x8dinam v medvreten\xc4\x8dnih diskih. Leta 1938 je ortopedski kirurg Joseph S. Barr poro\xc4\x8dal o primerih z diski povezanega i\xc5\xa1iasa, ki se je izbolj\xc5\xa1al ali ozdravil z operacijo hrbta. Kot rezultat tega dela je leta 1940 hipoteza medvreten\xc4\x8dnih diskov kot vzroka za bole\xc4\x8dine postala vse pomembnej\xc5\xa1a, prevladovala je v literaturi osemdesetih let, pri \xc4\x8demer ji je v dodatno pomo\xc4\x8d bilk vzpon novih radiolo\xc5\xa1kih tehnologij, kot sta CT in MRI. Razprave so se umirile, ko so raziskave pokazale, da so te\xc5\xbeave z diski razmeroma redek vzrok za bole\xc4\x8dine. Zdravniki so odtlej spoznali, da je v mnogih primerih malo verjetno, da bo poseben vzrok za bole\xc4\x8dino v kri\xc5\xbeu mogo\xc4\x8de identificirali; dvomljivo je, ali ima sploh smisel iskati vzrok zanje, saj ve\xc4\x8dinoma, ne glede na zdravljenje, simptomi minejo v 6 do 12 tednih.\n_START_SECTION_\nDru\xc5\xbeba in kultura\n_START_PARAGRAPH_\nBole\xc4\x8dina v kri\xc5\xbeu ima za posledico velike ekonomske stro\xc5\xa1ke. V ZDA je najpogostej\xc5\xa1a vrsta bole\xc4\x8dine pri odraslih, odgovorna je za veliko \xc5\xa1tevilo zgubljenih delovnih dni; na urgentnih oddelkih je najbolj pogosto navedena mi\xc5\xa1i\xc4\x8dno-skeletna te\xc5\xbeava. Leta 1998 je po oceni bila odgovorna za 90 milijard dolarjev letnih stro\xc5\xa1kov zdravstvenega varstva, pri \xc4\x8demer je zaradi 5\xc2\xa0% posameznikov pri\xc5\xa1lo do ve\xc4\x8dine (75\xc2\xa0%) stro\xc5\xa1kov. Med letoma 1990 in 2001 je v ZDA pri\xc5\xa1lo do ve\xc4\x8d kot dvakratnega pove\xc4\x8danja v operacijah hrbtenice, kljub temu, da ni bilo nobenih novih indikacij za operacijo ali novih dokazov o ve\xc4\x8dji koristnosti no\xc5\xbea. Nadaljnji stro\xc5\xa1ki se pojavijo v obliki izgubljenega dohodka in produktivnosti; tako je v ZDA bole\xc4\x8dina v kri\xc5\xbeu odgovorna za 40\xc2\xa0% vseh izpadlih delovnih dni.  Bole\xc4\x8dina v kri\xc5\xbeu je v Kanadi, Veliki Britaniji, na Nizozemskem in \xc5\xa0vedski vzrok za invalidnost, ki je nad ravnjo ZDA ali Nem\xc4\x8dije. _NEWLINE_Od delavcev, ki so jih prizadele akutne bole\xc4\x8dine v kri\xc5\xbeu zaradi po\xc5\xa1kodbe pri delu,, lahko delodajalec zahteva rentgensko slikanje. Tako kot v drugih primerih, v odsotnosti rde\xc4\x8dih zastav testiranje ni indicirano. Skrb delodajalca s stali\xc5\xa1\xc4\x8da pravni odgovornosti ni medicinska indikacija in se ne sme uporabljati kot razlog za neindiciran zdravstveni test. S pravnega stali\xc5\xa1\xc4\x8da ne more biti razloga siliti ljudi, da se podvr\xc5\xbeejo testom, za katere je ponudnik zdravstvenih storitev ugotovil, da niso indicirani.\n_START_SECTION_\nRaziskave\n_START_PARAGRAPH_\nKompletna zamenjava diska je eksperimentalna mo\xc5\xbenost, vendar ni signifikantnih dokazov, ki bi podprli njeno uporabo v primerjavi z ledveno fuzijo. Raziskovalci raziskujejo mo\xc5\xbenosti, kako dose\xc4\x8di rast novih medvreten\xc4\x8dnih struktur, z metodami, kot so vbrizgavanje \xc4\x8dlove\xc5\xa1kega rastnega faktorja, vsajanje snovi, celi\xc4\x8dno zdravljenje in tkivno in\xc5\xbeenirstvo.'